**מושגים חשובים לשיעור 3**

* **גנאלוגיה - מחקר היסטורי התפתחותי־ביקורתי. תיאור היסטורי של תולדות התפיסה, הארגון והפעולה הנוכחיים שלנו במטרה לאפשר דיון ביקורתי בהם ולשנותם.**
* **היסט (פער רלוונטיות) - המשמעות הסובייקטיבית שנותן מפתח הידע לפער שנוצר בין התפיסה הנוכחית שלנו לבין תקופתה ביחס למצב החדש.**
* **מערכת מתהווה - הנסיבות החדשות המתהוות; מערכת מורשת - המורשת הארגונית והתפיסתית שלנו.**
* **מערכת - גיבוש מפת המערכת מאפשר לנו לפתח ידע (על המערכת ומרכיביה) ולהציגו בדרך גרפית. המפה מציגה בו זמנית את המערכת השלמה וכן את מרכיביה ואת הזיקות ביניהם.**
* **פוטנציאלים - מכלול האפשרויות החיוביות והשליליות הטמונות במערכת המתהווה ואשר רצוי יהיה לפעול כדי להשפיע עליהם לטובתנו.**
* **אסטרטגיה ראשונית - קווים כללים ועקרונות לאסטרטגיה או לחלופות שונות לאסטרטגיה שישרתו את האינטרסים שלנו.**
* **מהגיון לצורה - תהליך גיבוש של תפיסה שעונה על השאלה מה יאפשר את מימוש האסטרטגיה ובכלל זאת הצורות הארגוניות, צורות הפעולה והשינויים היסודיים הנחוצים בכוח.**
* **הנגדה - יישום חשיבה ביקורתית כלפי האסטרטגיה הראשונית שגובשה לאחר הכרה בהיסט. עלינו לקיים דיון ביקורתי לבחינת האסטרטגיה הן באמצעות בחינת מכשולים בסביבת הפעולה והן באמצעות הבנה של חסמים נוספים (למשל פנימיים או תפיסתיים) באופן אשר יאפשר לנו לשפר, לשנות ולבסוף על מנת להגיע לגרסה טובה ומשופרת יותר של האסטרטגיה.**